Document ID: 32007R1211

KOMISJONI MÄÄRUS (EÜ) nr 1211/2007,
17. oktoober 2007,
millega muudetakse määrust (EÜ) nr 883/2001, milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 63 lõiget 8,
ning arvestades järgmist:
(1)
Komisjoni määrusega (EÜ) nr 1057/2007 (2) on muudetud teatavate tootekoodide eksporditoetuse määra ja eksporditoetuse saamise tingimustele vastavaid sihtkohti, mis on sätestatud komisjoni 5. detsembri 1995. aasta määrusega (EÜ) nr 2805/95, millega määratakse kindlaks veinisektori eksporditoetused ja tunnistatakse kehtetuks määrus (EMÜ) nr 2137/93. (3)
(2)
Seepärast tuleks komisjoni määrust (EÜ) nr 883/2001 (4) vastavalt muuta.
(3)
Käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 883/2001 muudetakse järgmiselt.
1.
Artikli 9 lõige 6 asendatakse järgmisega:
„6. Lõigetes 4 ja 5 sätestatud meetmeid võib kohandada vastavalt tootekategooriale ja sihtkohttsoonile. Sihtkohttsoonid on järgmised:
-
1. tsoon: Aafrika;
-
2. tsoon: Aasia ja Okeaania ning
-
3. tsoon: Ida-Euroopa, k.a Sõltumatute Riikide Ühendus.
Sihtkohttsoonidesse kuuluvad riigid on loetletud IV lisas.”
2.
II lisa asendatakse käesoleva määruse lisas esitatud tekstiga.
3.
IV lisas jäetakse välja osa „4. tsoon: Lääne-Euroopa”.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. oktoober 2007

Labels: 3
17
5
6